Montgomerijs Klifts

Edvards Montgomerijs Klifts (; dzimis , miris ) bija amerikāņu aktieris. Četras reizes nominēts Amerikas Kinoakadēmijas balvai.

Karjeru iesācis Brodvejā, kur debitējis 14 gadu vecumā. 1945. gadā pārcēlies uz Holivudu. Viņš bija viens no retajiem tā laika aktieriem, kas nenoslēdza līgumu ar nevienu studiju. Kino debiju piedzīvojis 1948. gada Hauarda Hoksa vesterna filmā "Sarkanā upe", kur tēlojis kopā ar Džonu Veinu. Pēc lomas Freda Cinnemana filmā "Meklējumi" (The Search, 1948) noslēdzis līgumu ar Paramount Pictures. Pazīstamākās Klifta vēlākās lomas bija Džordža Stīvensa drāmā "Vieta zem saules" (A Place in the Sun, 1951), Cinnemana kara drāmā "No šejienes līdz bezgalībai" (1953), Stenlija Kreimera tiesu filmā "Nirnbergas prāva" (Judgement at Nurenberg, 1961) un Džona Hjūstona vesternā "Nesaderīgie" (1961). Par lomām filmās "Meklējumi", "Vieta zem saules" un "No šejienes līdz bezgalībai" nominēts Amerikas Kinoakadēmijas balvai kategorijā "Labākais aktieris galvenajā lomā", bet par lomu filmā "Nirnbergas prāva" — kategorijā "Labākais aktieris otrā plāna lomā". 1960. gadā Kliftam piešķirta zvaigzne Holivudas Slavas alejā.

Bieži salīdzināts ar Marlonu Brando un Džeimsu Dīnu.

 Filmogrāfija 
GadsNosaukumsRežisors1948"Sarkanā upe" (Red River)Hauards Hokss"Meklējumi" (The Search)Freds Cinnemans1949"Mantiniece" (The Heiress)Viljams Vailers1950"Lielā pārvešana" (The Big Lift)Džordžs Sītons1951"Vieta zem saules" (A Place in the Sun)Džordžs Stīvenss1953"Es atzīstos" (I Confess)Alfreds Hičkoks"Amerikāņu sievas palaidnības" (Stazione Termini)Vitorio De Sika"No šejienes līdz bezgalībai" (From Here to Eternity)Freds Cinnemans1957"Reintrī apgabals" (Raintree County)Edvards Dmitriks1958"Jaunie lauvas" (The Young Lions)Edvards Dmitriks"Vientuļās sirdis" (Lonelyhearts)Vinsents Dž. Donehjū1959"Pēkšņi, pagājušajā vasarā" (Suddenly, Last Summer)Džozefs Mankevičs1960"Mežonīgā upe" (Wild River)Elija Kazans1961"Nesaderīgie" (The Misfits)Džons Hjūstons"Nirnbergas prāva" (Judgement at Nurenberg)Stenlijs Kreimers1962"Freids: Noslēpumainā kaislība" (Freud: The Secret Passion)Džons Hjūstons1966"Pārbēdzējs" (The Defector)Rauls Levī

 Atsauces 

 Ārējās saites 

Kategorija:1920. gadā dzimušie
Kategorija:1966. gadā mirušie
Kategorija:Amerikāņu kinoaktieri
Kategorija:ASV teātra aktieri
Kategorija:Nebraskā dzimušie
Kategorija:Ņujorkā mirušie
Kategorija:LGBT cilvēki no ASV